Makati

Ti **Siudad ti Makati** ket maysa kadagiti kaimportantean a siudad iti Filipinas iti pakaseknan a pinasia ken komersio. Masarakan iti daya ti Manila, ti Makati ket maysa kadagiti siudad ken il-ili a mangbukel iti Nailian a Kapitolio a Rehion wenno National Capital Region (NCR). Am-ammo ti Makati kas "Finansial a Capitolio ti Filipinas" maigapu iti kaadda iti siudad dagiti opisina ken kuartel ti adu a dadakkel a kompania ken negosio iti pagilian. Iti met laeng Makati ti ayan ti mabigbig a Makati Business Club ken ti Philippine Stock Exchange. Ti Ayala Avenue, a nanglasat iti katengngaan ti Sentral a Distrito ti Negosio iti Makati, ket maaw-awagan pay iti *[[Wall Street]] ti Filipinas*.

Naggapu ti "Makati" iti Tagalog a balikas a *kati*, a kayatna a sawen ket *atab*. Mainaig daytoy iti panagngato ken panagbaba ti atab iti Karayan Pasig iti umamianan a beddeng ti siudad.

Adda ti Makati iti ikub ti kuadranggulo ti 12′011″ °amianan ken 14′331″ °E iti mismo a tengnga ti Metro Manila. Kabeddengna iti amianan ti Karayan Pasig iti las-ud ket ti Siudad ti Mandaluyong , iti amianan-a-daya ti Siudad ti Pasig, iti abagatan-a-daya ti ili ti Pateros ken ti Siudad ti Taguig, iti amianan-a-laud ti Siudad ti Manila, ken iti abagatan-a-laud ti Siudad ti Pasay.

Iti katengngaan ti siudad ket ti Sentral a Distrito ti Negosio wenno Central Business District (CBD) a nakabangonan dagiti dadakkel ken natatayag a pasdek ti ofisina ken kuartel dagiti dadakkel a kompania a nasional ken internasional.

Dua kadagiti kangrunaan a kalsada iti Metro Manila ti lumasat iti Makati: ti Abenida Epifanio De los Santos (EDSA) a lumabas iti abagatan-a-daya a paset ti Makati ken mangisilpo iti siudad kadagiti siudad ti Mandaluyong ken Pasay; ken ti South Luzon Expressway (SLEX) a lumasat iti akin-laud a paset ti makati ken mangisilpo iti siudad iti Manila iti amianan ken iti akin-abagatan a Metro Manila

Dadduma pay a kangrunaan a kalkalsada iti Makati ket ti Buendia Avenue a maaw-awagan pay iti Abenida Senador Gil Puyat, a mamagkamang iti EDSA ken SLEX iti amianan; ti Ayala Avenue a maysa nga importante a kalsada a lumasat iti Central Business District; ken ti Makati Avenue a mamagkamang iti Abenida Ayala ken ti Abenida Buendia.

Adu kadagiti kababaknangan a familia iti Filipinas ket agnanaed kadagiti ekslusibo a naedan a lugar iti Makati kas iti Parke ti Forbes, Dasmariñas Village, Urdaneta Village, San Antonio Village, San Lorenzo Village, Bel-Air, ken Magallanes Village; ti dadduma ket agnanaed kadagiti condominium ken apartment iti Central Business District, iti Salcedo Village ken Legaspi Village.

Dagiti met kaaduanna a marigrigat a lumugar iti siudad ket agnanaedda kadagiti ig-igid ti siudad, nangruna kadagiti akindaya a paspaset ti siudad kas iti Rizal, East kend West Rembo, Pembo, Comembo, Cembo, South Cembo, ken Pitogo.

## Dagiti baranggay

Nagennegenned ti Siudad ti Makati iti 33 a barbaranggay a nagrupo met iti dua a kongresional a distrito (Umuna a Distrito ken Maika-2 a Distrito).



 Baranggay
 Populasion(year 2004)
 Kalawa(km&sup2;)
 Distrito

 Bangkal
 22,433
 0.74
 (Umuna)

 Bel-Air
 9,330
 1.71
 (Umuna)

 Carmona
 3,699
 0.34
 (Umuna)

 Cembo
 25,815
 0.22
 (Maika-2)

 Comembo
 14,174
 0.27
 (Maika-2)

 Dasmariñas
 5,757
 1.90
 (Umuna)

 East Rembo
 23,902
 0.44
 (Maika-2)

 Forbes Park
 3,420
 2.53
 (Umuna)

 Guadalupe Nuevo
 22,493
 0.57
 (Maika-2)

 Guadalupe Viejo
 13,632
 0.62
 (Maika-2)

 Kasilawan
 6,224
 0.09
 (Umuna)

 La Paz
 8,843
 0.32
 (Umuna)

 Magallanes
 7,509
 1.20
 (Umuna)

 Olympia
 20,172
 0.44
 (Umuna)

 Palanan
 16,614
 0.65
 (Umuna)

 Pembo
 35,035
 1.23
 (Maika-2)

 Pinagkaisahan
 6,186
 0.16
 (Maika-2)

 Pio del Pilar
 22,495
 1.20
 (Umuna)

 Pitogo
 13,367
 0.14
 (Maika-2)

 Poblacion
 16,697
 1.04
 (Umuna)

 Post Proper Northside
 1,475
 0.45
 (Maika-2)

 Post Proper Southside
 25,037
 0.60
 (Maika-2)

 Rizal
 37,022
 
 (Maika-2)

 San Antonio
 12,226
 0.89
 (Umuna)

 San Isidro
 8,686
 0.50
 (Umuna)

 San Lorenzo
 6,487
 2.09
 (Umuna)

 Santa Cruz
 7,419
 0.47
 (Umuna)

 Singkamas
 6,226
 0.13
 (Umuna)

 South Cembo
 13,570
 0.20
 (Maika-2)

 Tejeros
 16,820
 0.29
 (Umuna)

 Urdaneta
 3,817
 0.74
 (Umuna)

 Valenzuela
 5,908
 0.24
 (Umuna)

 West Rembo
 28,889
 0.55
 (Maika-2)


## Dagiti akinruar a silpo
* Makati Map
* Ofisial a Website ti Siudad ti Makati
* Makati City Area Transit Map (file a PDF 
* Dagiti Otel iti Makati 
* MakatiCity.com